ming030890/wiki-yue-high-quality huggingface dataset:
火星

火星係太陽系入面第四個近太陽嘅行星，係太陽系尾二細行星，有兩個衛星。響地球睇起嚟，佢係紅色嘅，令人諗起打仗。
火星有全太陽系最高嘅山，叫奧林帕斯山，有成 27 公里咁高。
喺1965年水手4號首次飛掠火星之前，好多人估火星上有液態水，因為望遠鏡觀測到嘅光暗特徵好似陸地同海洋，而一啲細長條紋就被認為係灌溉用嘅運河。雖然之後證實細線並唔存在，可能只係錯覺，但火星的確可能有液態水，甚至生命。火星快車號同火星偵察軌道器嘅雷達資料顯示兩極同埋中緯度地表下存在好多水冰。2008年7月31號，鳳凰號直接喺表土之下證實水冰嘅存在。

相關文化
以前喺中國，火星又叫做熒惑，因為星相學家認為佢係唔吉利嘅星。佢哋話入天蠍座嗰陣，變做「熒惑守心」，加埋天蠍座嘅紅色心宿二（又叫「大火」），兩紅撞埋，即係大事不妙。
火星嘅拉丁文同英文名「Mars」係源自羅馬神話入面嘅戰神瑪斯。
古羅馬嘅瑪斯壁畫，出自龐貝古城
唐朝《熾盛光佛並五星圖》入面代表火星嘅神靈
火影忍者

火影忍者（日文：ナルト，英文：NARUTO，香港正文社譯做狐忍）係日本漫畫家岸本齊史嘅少年漫畫作品，由1999年出到2014年，以主角渦卷鳴門同內輪佐助友情牽絆做主線，各個後生一脫忍者嘅歷練做支線，忍村內外明爭暗鬥兼反派內輪帶人嘅「無限月讀計劃」做背景，貫穿故事脈絡。續篇係《慕留人-火影新生代-》。

漫畫
漫畫第一部故事總共244話、27本，第二部故事總共456話、45本，仲有《鹿驚外傳》（6話）同《秘傳》系列嘅9本公式書（《臨之書》、《兵之書》、《鬪之書》、《者之書》、《皆之書》、《陣之書》、《列之書》、《在之書》、《前之書》）。

動畫
動畫總共有兩輯，都係由TXN（東京電視台網絡）首播。
第一輯由2002年10月3號播到2007年2月8號，總共220集，期間亦播咗三集劇場版（《大活劇！雪姬忍法帖！！》、《大激突！夢幻的地底遺跡》同埋《大興奮！三日月島上的動物騷亂》）。
第二輯跟住第一輯播出，叫《火影忍者疾風傳》，由2007年2月15號播到2017年3月23號，總共500集，期間亦播咗七集劇場版。
火拼時速

《火拼時速》（Rush Hour）係1998年美國電影，由成龍、傑士德加主演。
火拼時速2

《火拼時速2》（Rush Hour 2）係2001年美國電影，由成龍、傑士德加主演。
武田信玄

武田信玄（1521年12月1號—1573年5月13號、大永元年十一月初三—元龜4年四月十二、拚音：たけだ　しんげん、羅馬字：Takeda Shingen）係日本戰國時代甲斐國嘅大名。佢阿爸係武田信虎，阿媽係大井信達嘅女大井之方。佢細個嗰陣嘅名係太郎，元服之後改名為晴信，後來改名為信玄。由於佢無論喺軍事或政治上都有出色嘅判斷，後世稱佢為甲斐之虎。

少年時期
佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿。終於喺1541年佢終於同家老板垣信方同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活。據講嘅理由係佢實行暴政，受唔到人民歡迎。

信濃攻略
喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田幸隆決意幫信玄之下，利用計仔奪得砥石城，取得優勢。終於1553年迫到義清放棄葛尾城，以後要靠長尾景虎嘅力量反抗信玄。

川中島合戰
自從村上義清向長尾景虎（後來嘅上杉謙信）要求幫手，根據甲陽軍鑑記載，長尾（上杉）同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地。

信玄嘅晚年
信玄改攻上野國嘅箕輪城，之後守將長野業正曾六次打低信玄嘅軍隊。不過1561年業正死咗，由佢個仔長野業盛繼承，1566年終於攻陷箕輪城。其後信玄因應今川氏真嘅支援，到達駿府城，但係因為德川同北條聯軍軍力龐大，最終令信玄撤退。冇耐，武田、今川同北條三國之間同盟瓦解，令到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察覺德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不斷催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢喺第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆。死後由勝賴繼承家督。

人物
「其疾如風　其徐如林　侵掠如火　不動如山」一般稱為風林火山，佢係最能代表武田軍嘅象徵，當信玄讀咗孫子兵法後，決定以這一句作為代表。
家中設有甲州法度之次第，以使統治領地。
內政能力非常高，積極開發金山，就算信玄領土喺內容，都嘗試同南蠻貿易，引入南蠻技術。

家臣同一門
武田四天王：板垣信方、甘利虎泰、飯富虎昌、小山田昌辰
武田四名臣：馬場信房、内藤昌豐、高坂昌信、山縣昌景
武田二十四將：飯富虎昌、横田高松、板垣信方、土屋昌次、甘利虎泰、小幡虎盛、山縣昌景、秋山信友、穴山信君、真田幸隆、馬場信房、原昌胤、武田信繁、武田信廉、小幡昌盛、一條信龍、真田信綱、多田滿賴、小山田信茂、内藤昌豐、三枝守友、高坂昌信、原虎胤、山本勘助。（有唔同講法）
武田大

武田大（1989年10月24號—）係日本足球員，司職守門員，效力長野帕塞羅。
武田治郎

武田治郎（1972年9月18號—）係日本足球員，司職守門員，效力過大阪櫻花，及神戶勝利船。
武田修宏

武田修宏（1967年5月10號—）係日本足球員，司職前鋒，曾經喺1987～1994年間爲日本足球代表隊出場18次，入咗1球。
武田博行

武田博行（1983年11月30號—）係日本足球員，司職守門員，效力東京綠茵。
武田梨奈

武田梨奈（Rina Takeda，1991年6月15號—），係日本女演員同歌手，2007年開始參與電影演出，之後亦有拍電視劇。佢本身亦係一位空手道黑帶高手。

演出
呢個表唔完整，歡迎加料。
武田亘弘

武田亘弘（1965年3月22號—）係日本足球員，司職守門員，效力過本田技研，及大阪櫻花。
武田将平

武田将平（1994年4月4號—）係日本足球員，司職中場，效力岡山綠雉。
武田拓真

武田拓真（1995年10月12號—）係日本足球員，打前鋒位置，效力岡山綠雉。
武田有祐

武田有祐（1991年7月20號—）係日本足球員，司職後衞，效力讚岐卡馬達馬尼。
森谷佳祐

森谷佳祐（1986年7月11號—）係日本足球員，司職前鋒，效力過湘南比馬，及SC相模原。
森谷實園

森谷實園 ，係日本嘅一個女藝人同埋配音員。
森谷賢太郎

森谷賢太郎（1988年9月21號—）係日本足球員，司職中場，效力川崎前鋒。
森賢一

森賢一（1984年10月23號—）係日本足球員，司職中場，效力過水戶蜀葵。
森脇良太

森脇良太（1986年4月6號—）係日本足球員，司職後衞，曾經喺2011～2013年間爲日本足球代表隊出場3次。
森舒柏

森舒柏（粵拼：sam1 syu1 paak3，英文：Samuel Shepard ，1943年11月5號—2017年7月27號）係一個美國嘅男演員、劇作家、作家、編劇同導演，喺1962年出道。2017年佢因為肌肉萎縮性脊髓側索硬化症併發症，7月27號喺屋企過咗身，享年73歲。
森英次郎

森英次郎（1986年4月8號—）係日本足球員，司職中場，效力盛岡仙鶴。
森萬吉

森萬吉，臺灣政治人物，曾經做過日治時期臺南市尹。
森蓋阿

森蓋阿係坦桑尼亞一座城，魯伍馬區首府，人口20萬。
森莊士東

森莊士東（英文：Sam Johnstone，1993年3月25號—）係英國男足球員，身高193 厘米，重85 千克，踢門將。

葳蕤史
呢節要加長。
當間建文

當間建文（1989年3月21號—）係日本足球員，司職後衞，效力松本山雅。
當麻颯

當麻颯（2002年4月21號—）係日本足球員，打後衞位置，效力大阪飛腳。
畿內

畿內，又叫五畿，係古代日本嘅一個地區，五畿七道嘅「五畿」，喺本州中西部，平城京週邊，屬而家近畿地方一部份。
畿內亞灣

畿內亞灣係非洲西面嘅海灣，對住大西洋。地球經、緯度都係零嗰點，喺正呢個灣處。
當陽

當陽係中國湖北宜昌一個縣級市，總面積2159平方公里，人口49萬。
當麥連

當麥連（粵拼：dong1mak6 lin4；英文：Donald McLean；1945年10月2號—）係美國籍嘅創作歌手，紐約州新羅謝爾人，佢嘅代表作有成8分鐘嘅《American Pie》美國派同令人好熟嘅Vincent。

個人生活
當麥連早期因為俾巴迪·荷里同約翰甘迺迪總統被暗殺而受到好大嘅影響。喺佢私人生活受到老竇喺1961年過身後所帶嚟嘅痛。佢由細鐘意音樂，受過歌劇課程嘅發聲訓練，中學時期就積極諗住去音樂界發展，1963年喺艾奧娜預科學校（英文：Iona Preparatory School）畢業，但喺入賓夕法尼亞州嘅維拉諾華大學4個月後休學。之後佢喺紐約嘅艾奧娜學院讀夜校重喺1968年攞到工商管理學士學位，畢業後爲咗去紐約做歌手而唔攞哥倫比亞大學頒發嘅研究所獎學金。佢喺學校活動入面已經係位好受人鍾意嘅民謠歌手，受到紐約藝術廳（英文：New York State Council on the Arts）嘅獎金幫手影響，佢開始喺哈德遜河左梗嘅城鎮搞咗好多場公開活動。後嚟去咗彼得斯加（英文：Pete Seeger）學到表演藝術後，1969年跟埋斯加揸住佢嘅船順哈德遜河上去宣傳環保問題。內容係清水活動令條河嘅水質有好大嘅功勞。

歌
當麥連出嘅以下作品都俾好多人知：
《American Pie》——成日用嚟解釋同形容巴迪·荷里（英文：Buddy Holly）、Ritchie Valens同The Big Bopper喺1959年2月3號飛機失事死咗單嘢。
《And I Love You So》——艾維斯·皮禮士利唱嘅版。
《Vincent》——送畀19世紀荷蘭畫家梵高嘅歌。
《Castles in the Air》——呢首歌曲由麥連錄過2次，喺1981年嘅重新錄嘅版上咗暢銷排行榜頭40位。
《Winterwood》
《Wonderful Baby》——送畀佛烈·雅士提由佢自己錄音嘅歌
《Superman's Ghost》——送畀佐治里夫斯呢位喺1950年代扮演電視版超人嘅男藝人嘅歌。
American Pie專輯收錄嘅《Babylon》係由麥連同（The Weavers）嘅Lee Hays一齊整。樂隊Boney M就喺1978年將呢首歌曲重新錄做歌名Rivers of Babylon嘅版喺英國攞到暢銷榜榜首嘅成績，不過呢2首歌嘅編曲同表現方式好唔同，所以聽到時唔會即刻諗到同一首歌。
喺1980年，佢作咗首由萊奧比臣（英文：Roy Orbison）唱嘅攞到全球第1嘅暢銷經典歌——《Crying》，係先喺海外出攞到成功後再返到美國出，係1981年頭10位嘅暢銷作品。奧比臣話過當麥連係「20世紀之聲」 ，之後再錄呢首歌時撈咗當麥連嘅版。

呢排嘅作品
當麥連嘅《American Pie》喺1991年重新做咗話題而重返英國金榜頭20位，重喺2000年又因為麥當娜重新編曲演唱而再次做咗全球大熱門歌曲。
2006年，佢繼續喺歐洲做巡迴演唱。喺發佈咗《Addicted to Black》後重搭配佢嘅自傳——Killing Us Softly: The Don McLean Story而一齊出。在場歌手蘿莉利比曼（英文：Lori Lieberman）睇咗當麥連唱自己整嘅「Empty Chairs」歌曲之後而寫咗首叫《Killing me softly with his blue》單曲，隨後靠首詩做靈感後由2位創作人Norman Gimbel同查理斯霍士（英文：Charles Fox）先寫到經典歌——《Killing Me Softly with His Song》。
畿內亞比紹

畿內亞比紹分咗做8個區（regiões）同1個自治縣（sector autónomo），區下設縣（sectores）。
巴法他區（Bafatá）
比翁博區（Biombo）
比紹（Bissau）
博拉馬區（Bolama）
卡謝烏區（Cacheu）
加布區（Gabu）
奧約區（Oio）
基納拉區（Quinara）
通巴厘區（Tombali）

氣候
畿內亞比紹成年都和暖，溫度波動唔大；佢平均有26.3 °C（79.3 °F）。佢嘅平均降雨量係2,024毫米（79.7英寸）。由12月到4月，畿內亞比紹通常會經歷乾旱。
王郁

王郁（11月4號），原名王昱，花名太子郁、小白郁，係香港商業電台叱咤903 DJ。1997年移民加拿大多倫多。喺陳瑞祺（喇沙）書院同埋麥馬士達大學（經濟及電腦科學）畢業。
讀書期間已參與校內電台節目。2004年畢業後加入多倫多中文電台。2005年回流參加《903發開口夢DJ 選拔》入商台（2台），之後擔任《叱咤樂壇》節目助理，並一度負責該節目嘅「熱鬧樂壇樂迷分組賽」等環節。
佢喺2009年5月14日宣佈離開商台。
王重治

王重治，香港電影工作者，曾經憑電影《風再起時》同埋《正義迴廊》入圍第41屆香港電影金像獎最佳視覺效果。
王醒之

王醒之（1972年2月16號—），係臺灣無黨籍社會運動人士暨政治人物，基隆市人，係鄉土文學作家王拓個仔。佢曾經做過春風文教基金會執行長、臺北市產業總工會秘書、中華電信工會北三分會秘書、基隆市偉聯運輸工會秘書、中國時報員工自救會顧問、臺北市政府勞資爭議仲裁委員、中華民國勞動部訴願審議委員、基隆市議會議員。
2023年7月，佢宣佈以無黨籍身份參選基隆區域立委，並得到時代力量支持。
王郁濂

王郁濂（1994年9月6號—）係中華民國男泳手。

葳蕤史
呢節要加長。
王梓軒

王梓軒（英文：Jonathan Wong，1986年6月3號—）係香港男歌手同演員，前無綫電視基本藝人合約藝員，亦係王英偉嘅大仔。

簡歷
2019年8月1號，王梓軒喺荃灣D·PARK愉景新城出席由香港愛護動物協會主辦嘅《貓咪媽咪Home》電影慈善首映禮
王梓軒喺美國出世，2009年返香港以歌手身份出道，之後加入無綫電視，2014年開始拍電視劇。
2013年，王梓軒係香港藝術發展局搞嘅「校園藝術大使計劃嘉許禮」嘅表演嘉賓，同場重有鄧紫棋。王梓軒嘅演唱會又得到藝發局嘅推薦，藝發局重免費送咗300張飛畀學生。佢阿爸王英偉咁啱係當時藝發局嘅主席。
2024年，王梓軒同石祐珊聯手監製港劇《網內人：復仇代幣》，喺香港貿易發展局主辦、香港電影發展局協辦嘅香港國際影視展宣傳。事有湊巧，佢阿爸王英偉咁啱又係當時香港電影發展局嘅主席，成為一時佳話。
王梵瑞

王梵瑞（粵拼：wong4 faan6 seoi6；1979年10月19號—；又叫王凡瑞），係中國男歌手。佢因為喺2015年2月以選手身份CCTV-3《中國好歌曲2》比賽而備受關注。

經歷
2012年，佢出咗第三張專輯《時光謠》。2013年，佢以選手身份參加山東衛視《中國星力量》。2014年，佢出咗新歌《凡》。2015年，佢以選手身份參加CCTV-3《中國好歌曲2》比賽
王梁潔華

王梁潔華（Wong Leung Kit-Wah, Annie，1934年—）係梁銶琚個女，香港出世，廣東省順德人，細個已經鍾意藝術，擅長畫丹青，嚮香港創立「梁潔華藝術基金會」，管理老公王澤生同阿爸嘅慈善事業。黃梁潔華博士畫展曾經嚮法國、美國、德國展出 。
王梓同

王梓同（粵拼：wong4 zi2 tung4；1996年11月23號—），係中國音樂製作人、一加一組合嘅成員。佢喺中央音樂學院畢業。
王梓賽

王梓賽（粵音：wong4 zi2 coi3 ，2006年6月18號—）係中國嘅彈床運動員，佢喺江蘇徐州度出世，2024年嗰陣參加咗巴黎奧運仲喺男子彈床項目度攞咗銀牌。
王楚欽

王楚欽（粵音：wong4 co2 jam1 ，2000年5月11號—）係中國嘅乒乓波運動員，左手揸拍。佢喺吉林省吉林市度出世，2024年嗰陣參加咗巴黎奧運，喺混合雙打項目度拍住孫穎莎過關斬將卒之攞到金牌，亦係中國第一啤攞到奧運會呢個項目冠軍嘅選手。之但係佢哋贏咗之後，王楚欽把球拍就畀記者踩爛咗，搞到佢喺跟住落嚟嘅男子單打項目度，淨係入到卅二強就畀瑞典選手Truls Möregårdh揮低咗。
王樂妍

王樂妍（英文：Chloe Wang；1986年7月8號—）係臺灣女歌手同演員，原名王心如，1999年出道。13歲時畀星探睇中拍咗第一個電視廣告。2009年發行個人首張專輯－《哥本哈根嘅童話》，曾因啲歌涉及抄襲被求刑。
曾參與演出過多部電視劇、音樂錄影帶，戲劇代表作係《女王不下班》、《阿娣（英文：Devotion (TV series)）》，因演出星架坡電視劇《阿娣》深受觀眾中意，成為家喻戶曉嘅人物。入圍2012星架坡紅星大獎最中意女角色，重獲得2012星架坡網路紅星大獎最佳海外藝人。喺星架坡人氣急升，係地頭雜誌週刊嘅封面人物常客。廣告代言戲劇，邀約不斷。
同時亦參與過綜藝節目嘅主持，家下係蘋果娛樂新聞LIVE主持人，以及發行過個人書籍《愛貓如我》，可以講係全方位嘅藝人。王心如喺2005年參與嘅團體Yummy發片前，就已接拍唔少電視廣告以及參加許多音樂錄影帶嘅演出。喺Yummy期間，藝名叫心如。退出後，改為王心如。愛貓嘅佢除咗領養兩隻流浪貓，家下佢係臺北市流浪貓保護協會代言人。
喺2013年5月19號，王心如宣布藝名改為王樂妍，但英文名由Cynthia Wang改為Chloe Wang。
楊開强

楊開强係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
楊陵區

楊陵區係中國陝西咸陽一個市轄區，總面積135平方公里，人口22萬。
楊門女將之軍令如山

《楊門女將之軍令如山》（英文：Legendary Amazons）係嚮2011年11月18號上演嘅中國大陸古裝動作片。由陳勛奇執導，任賢齊、張柏芝、劉曉慶、鄭佩佩同金巧巧等主演。
呢套戲嘅女主角張柏芝喺2012年度金話梅電影選舉中被選為「最爛女主角」，而電影其中一幕就被選為「最爛場面」。

劇情
呢套戲嘅背景為北宋宋仁宗趙禎年間。趙禎貪戀女色，唔理朝政，唔識軍事，發動同遼國、西夏等嘅戰爭，導致北宋百姓民不聊生。西夏趁北宋兩線作戰同國力睏乏，進攻北宋，此時，楊家將已經單單剩返楊宗保，佢鎮守邊關因為龐太師唔發援兵兵力不足而慘死沙場，楊宗保嘅老婆穆桂英為報夫仇帶領楊門女將浴血沙場，展開同西夏、遼國嘅戰爭。

幕後
呢套戲由成龍監製。
呢套戲係張柏芝復出之後首度出演古裝劇。
呢套戲之中，大娘、二娘、三娘同五娘都壯烈犧牲。楊三娘董月娥，喺保護佘太君同眾將士躲避火球過水澗嘅時候，負責善後而壯烈犧牲。楊五娘以佛珠為武器，喺漫天黃沙嘅戰場上萬箭穿心而死。楊七娘遇箭雨襲擊，避唔切死咗。
楊開慧

楊開慧（1901年11月6號—1930年11月14號）號霞，字雲錦，喺湖南長沙縣板倉鄉出世。

處決
1930年10月，楊開慧喺板倉畀湖南省政府主席、軍閥何鍵捉到。11月14號喺長沙被殺，年僅29歲。當時個仔岸青得6歲，岸龍得3歲。
冇耐，喺江西指揮緊紅軍反「圍剿」嘅毛澤東知道楊開慧犧牲嘅消息，好傷心，佢喺寫畀楊家嘅信入便話「開慧之死，百身莫贖」。

紀念
1949年中國解放之後，佢鄉下板倉鄉改名做開慧鄉。
楊陽 (短道速滑)

楊陽（粵拼：joeng4 joeng4；簡化字：杨阳；英文：Yang Yang (S)；1977年9月14號—）係退役嘅中國大陸嘅回族速滑員，吉林長春人，1995年加入運動生涯直到2002年奧運後退役。曾經參加過1998同2002年嘅冬季奧運會，退役後亦做咗國家女子短道速滑隊嘅助理主教練。
佢喺運動員生涯期間未攞過世界冠軍。
生活100錯

《生活100錯》（英文：Better Be Right）係香港電視廣播有限公司嘅生活資訊節目，主持陣容有李旻芳、陸浩明、黃美棋、余德丞、何遠東、何浩文、黃建東、林穎彤（每集出其中4位主持），喺2018年1月27號到5月12號香港時間逢禮拜六20:00到20:30喺翡翠台播。節目會拆解日常生活入面嘅錯誤。

節目調動
2018年2月17號：本嚟由於直播賀歲煙花匯演，所以安排停播一集；後尾因為大埔公路雙層巴士失事令到政府宣佈停搞煙花，所以恢復返播出。
生活晴報

生活晴報（英文：Megalife）係香港雜誌，主題係健康生活，每個月出版，出版商係佳圖出版。
生炒糯米飯

生炒糯米飯，係種廣東嘅炒飯，用臘味（通常係臘腸、膶腸）、冬菇、蝦米、雞蛋同糯米炒成，面頭灑花生同蔥粒。雖則個名叫「生炒」，但係依家為求方便，多數食肆都係先蒸熟糯米先至炒。呢味飯係廣東人冬季經常都食到。
生無所求

《生無所求》係中國歌手汪峰出嘅第七張錄音室唱碟。喺2011年11月16號由豐華秋實發行。

簡介
呢隻碟有2隻CD。唱碟嘅內容風格有民謠、搖滾、怨曲等風格。呢張唱碟仍然係汪峰一路做緊嘅探討人生同世界嘅人文精神。唱碟入面嘅第26隻歌《雨天的回憶》依家被中國大陸封禁，主流音樂平台都搵唔到呢隻歌，因為隻歌係講緊六四主題。
生活易

生活易（英文：ESDlife）係長江和記實業屬下集團成員，由長江和記實業同埋HP惠普於1999年合資成立，建立香港特區政府「公共服務電子化」網站，推動香港網上數碼發展，而家專注於生活資訊媒體、健康網購平台同數碼策略顧問業務。

發展
發展至今，生活易主要業務包括網上生活資訊媒體、健康網購同「Digital Solutions」數碼電子策略顧問服務。
網上生活資訊媒體包括「新婚生活易」、「家庭生活易」、健康頻道「healthyD」同Lifestyle平台「Anniversary」，為大眾提供多元化嘅生活資訊。
此外，生活易嘅電子商貿平台「健康網購」提供訂購身體檢查等服務，並設多種預防及保障健康產品。 「Digital Solutions」數碼電子策略顧問團隊則為唔同類型嘅企業客戶提供數碼電子化轉型方案。

歷史
ESD Services Limited係和記黃埔同埋惠普電腦嘅合資公司。於2001年至2008年期間，ESD Services Limited開設名為ESDlife「生活易」網站，係第一間私人機構為香港特區政府推出「公共服務電子化」計劃，透過互聯網向香港市民提供公共服務，令大家開始習慣透過互聯網處理日常事務，將互聯網使用普及化。2008年生活易結束提供香港政府嘅電子政府公共服務後，繼續為企業客戶提供數碼解決方案，及轉營為健康網購平台、生活資訊內容供應網站。
生活水準

生活水準（英文：Standard of living）一般用人均實際收入（即調整通貨膨脹）同貧困率等標準衡量，其他標準包括健康護理品質、收入增長不均同教育水準，例如有某啲商品嘅多少（例如每一千人嘅冰箱數量），或反映健康個指標如預期壽命。生活水準係人可以生活喺一個時間同地點而滿足佢哋嘅需要同想要嘅容易程度。
生活水準唔同生活質素，後者考慮到物質嘅生活水準同其他生活嘅元素，例如休閒、安全、文化資源、社交活動、健康、環境品質問題等，呢啲判斷必須基於更複雜嘅評估方法，而判斷往往牽涉到政治，繼而引起爭議。即使喺兩個國家或社會有類似嘅物質生活水準，兩者都可能因生活品質嘅因素而有唔同嘅吸引力。
生活質素

生活質素 (英文：Quality of life) 根據世界衛生組織，就係「 一個人喺某一個文化或者價值觀入面，對於佢哋自己嘅地位、有嘅擔心、同埋目標嘅觀念」。簡單啲講，就係一個人覺得自己嘅生活過得有幾好。
一般量度生活質素最普遍嘅指標包括：資產、工作、自然環境、健康、教育、休閒、宗教、安全、同埋自由等等。生活質素亦都可以基於唔同嘅情況有啲唔同嘅理解，例如經濟發展、醫療、政治、同埋就業。
生涯模式

生涯模式（英文：career mode），喺體育遊戲入面好多時會叫明星模式（superstar mode），係一種遊戲模式，係一種相對比較自由嘅、模擬現實生涯發展遊戲模式。玩家扮演一個角色，或者某個團隊嘅領頭人，喺各種各樣嘅任務之中積累點數、提高個角色或者團隊嘅質素，嚟獲得更大成就或者拓展事業。生涯模式當中都會間中穿插埋劇情。
百合科

百合科（學名：Liliaceae）係百合目下一個科，有15屬610種。
百和路

百和路 ，香港一路，喺粉嶺上水之間，當地主要嘅路，英文寫做Pak Wo Road。比起依帶其他主路，百和路較為新，跟住粉嶺上水新市鎮而起。條路起成彎彎曲曲，成條蛇咁。百和路南駁馬會道，北接彩園路。由於新市鎮主軸線，畀九廣鐵路同粉嶺公路佔據，所以新市鎮分割成東北同西南兩邊，百和路為貫通西南唯一嘅路，故此眾多巴士路綫行依條路。
百和路取名自百福同和合石，舊時有百福村，部份路段，亦佔用咗原本百福村道。未起路之前，百和路所經之地，原本為村落田野。
百和路主要名勝有蓬瀛仙館同觀宗寺，亦穿梳好幾條公共屋邨同私人屋苑，以及康樂場地、公園、學校、醫院同火車站等。南便喺和合石，不過唔經和合石墳場，然而有路通去。
條路幾闊，雙程路，雙向之間，以樹木或石礐分隔，每邊至少有兩綫。
22°29′30″N 114°08′16″E﻿ / ﻿22.4917401°N 114.1376628°E﻿ / 22.4917401; 114.1376628
百壽路

百壽路（粵拼：baak3 sau6 lou6）係中國廣東廣州嘅南北走向主幹道，喺花都城區東邊，南邊從迎賓大道開始，一直向北去到平步大道。

概要
全長3km，闊11～38米，雙向2～6車道，馬路中間窄兩邊闊。
百和路籃球場

百和路籃球場，香港公園之一，遊樂場之一，喺新界粉嶺置華里，近百和路，英文叫Pak Wo Road Basketball Court。行政上歸北區。設施有籃球場。場全日開放，歸康樂及文化事務署管。
百和路遊樂場

百和路遊樂場（英文：Pak Wo Road Playground）係香港一公園同遊樂場，喺新界粉嶺百和路，行政上歸北區。設施有硬地球場、單車徑同七人足球場。
維基同享有多媒體嘅嘢：Pak Wo Road Playground
百嘉新邨

呢五棟樓起嗰時叫做百嘉新邨，中途爛尾，卒之喺1970年代起好，分成五棟出售。荷里活電影《變形金剛：殲滅世紀》響度攞過景，畀人叫做「怪獸大廈」，亦叫做「五廈」，而坊間唔少人用「海山樓」個名統一稱呼呢五棟樓。
五棟樓嘅地址分別係，1010-1026號海景樓，1028號海山樓，1032-1044號福昌樓，1046號益昌大廈，1048-1056號益發大廈。
呢笪地方好受遊客歡迎，搞到居民要擺唔畀影相嘅「告示」，《攻殼機動隊》同《變形金剛：殲滅世紀》都用過景嚟做套戲嘅創作基礎。
瓜納華托州

瓜納華托州係墨西哥嘅一個州，喺國土中部，首府瓜納華托。
瓜子菜

瓜子菜（Portulaca oleracea），又叫「馬齒莧」、「馬屎莧」，係石竹目馬齒莧科馬齒莧屬嘅一個品種。佢既可以當菜食，亦可做中草藥。
瓜拉尼文

瓜拉尼文（Avañe'ẽ）係南美洲原居民嘅其中一隻語文，大約250萬人用緊。佢係巴拉圭嘅官方語言之一，喺當地使用人數最多，但近年優勢已經俾西班牙話追貼。
瓜瓜斯排球

瓜瓜斯排球（英文：Club Voleibol Guaguas）係西班牙拉斯彭馬斯嘅職業排球球會，依家打緊西班牙超級排球聯賽。
瓜巴龍科

瓜巴龍科（粵拼：gwaa1 baa1 lung4 fo1，Guaibasauridae），恐龍一種，係蜥形綱恐龍總目龍盤目嘅其中一科。
瓜德羅普

瓜德羅普（法文：Guadeloupe）係法國嘅第一個海外領土，響加勒比海東部。距離法國本土6,700公里，響南美洲以北600公里，多明尼加以東700公里，美國東南面2,200公里。面積1,628平方公里，人口40萬。
瓜拉登嘉樓

瓜拉登嘉樓（Kuala Terengganu，簡稱：KT），以前叫瓜拉丁加奴，係馬來西亞登嘉樓州首府，人口59萬。瓜拉登嘉樓喺吉隆坡東北面，馬來半島東北面，近南中國海。
漁業係呢度嘅傳統經濟活動。

地理
登嘉樓沿海地形主要係平，西面地勢比較高。

氣候
瓜拉登嘉樓氣候屬熱帶雨林，主要係潮濕炎熱，全年氣温同雨量用佈平均。

人口
瓜拉登嘉樓人口喺2010年係343,284。其中，男性係171,726人，女性係171,558人。喺總人口中，有338,836名馬來西亞公民，而其餘4,448名唔係馬來西亞公民。
2010年瓜拉登嘉樓種族分佈 – 2010 PBT 統計

語言
馬來語係市內主要語言，而華人主要講各種華語。

交通
市內主要靠巴士、的士、私家車、單車代步。另外，市內設有共享單車站。

公路
有高速公路來往馬來半島各個城市。

鐵路
馬來西亞國營鐵路馬來亞鐵路（KTM）東海岸線連接馬來半島哥打峇魯、巴生港、關丹等地方。

航空
機場
瓜拉登嘉樓有定期航班來往馬來西亞各個主要城市，包括吉隆坡、新山。
瓜達卡納島

瓜達卡納島係所羅門群島最大島，5,302平方公里大，住11萬人，二戰打過瓜達卡納島戰役而出名。
湯瑪士基斯曼

湯瑪士基斯曼（粵拼：tong1 maa5 si6 gei1 si1 maan6，德文：Thomas Kretschmann，1962年9月8號—）係個德國男演員。佢喺1985年出道，出名嘅作品有《鋼琴戰曲》、《希特拉的最後12夜》、《生化危機2》、《復仇者聯盟2：奧創紀元》同《逆權司機》。

生平
喺1962年9月8號，湯瑪士基斯萬喺東德德紹出世。喺1980年，湯瑪士基斯曼逃咗去西德。
湯瑪士·桑卡拉

湯瑪士·桑卡拉（法文：Thomas Sankara，1949年12月21號—1987年10月15號）係布基納法索政治人，馬克思列寧主義革命者，亦係布基納法索第一任總統；佢被稱為「非洲嘅哲古華拉」。
桑卡拉喺1983年8月4號透過政變上任上沃爾特總統。佢任職總統期間，國名從法屬時代嘅名「上沃爾特」改為「布基納法索」（意為「正人君子之國」），象徵國家嘅自主同重生；佢都即刻啟動咗社會、生態同經濟變革計劃。1987年10月15號，桑卡拉喺由布萊斯·孔波雷（Blaise Compaoré）領導嘅政變中被殺。
維基同享有多媒體嘅嘢：
Thomas Sankara（類）
維基語錄收錄咗同呢篇文相關嘅摘錄：
Thomas Sankara
湯瑪士摩爾

湯瑪士摩爾（Thomas More，1478年2月7號—1535年7月6號），天主教叫佢聖多默穆爾，係英倫王國政治人，出名著作有《烏托邦》。1535年因為佢反對英王亨利八世做埋教會首腦而被斬頭。
湯瑪士·赫胥黎

湯瑪士·亨利·赫胥黎（英文：Thomas Henry Huxley；/ˈhʌksli/；1825年5月4號—1895年6月29號）係英國最早嘅比較解剖學家之一，由於全力推廣同捍衛查理斯·達爾文嘅進化論而得到「達爾文隻鬥牛狗」（Darwin's bulldog）爾個花名。此外，赫胥黎重係最早提出「鳥類係恐龍嘅直系後裔」爾個理論嘅科學家之一。
湯瑪士楊格

湯瑪士楊格（Thomas Young，1773年6月13號—1829年5月10號）係英國科學家，研究範疇包括視覺、光、固體力學、能量、生理學、語言、和音同埃及學。
永富裕也

永富裕也（粵拼：wing5 fu3 jyu6 jaa5；日文：永冨 裕也(Nagatomi Yūya)；1982年7月30號—）係日本足球員，九州地方福岡縣人。司職前鋒，效力過愛媛FC同埋富山勝利。
永寧圍

永寧圍喺香港新界粉嶺龍躍頭，喺永寧村嘅北面，係龍躍頭鄧族聚居嘅圍村，係龍躍頭「五圍六村」之一。喺1985年評為香港二級歷史建築，但喺2010年6月24號改評為香港三級歷史建築。

史
龍躍頭鄧族係錦田鄧族嘅分支，永寧圍相傳已有四百年嘅歷史。

結構
梧桐河喺永寧圍嘅西面，風水甚佳。永寧圍嘅門樓喺1744年起，用紅粉石砌成，兩邊嘅對聯係「永承吉水　寧住龍山」。因日久失修，青磚嘅圍牆已變成頹垣斷壁。圍裏面起咗三排面向東北嘅村屋，但由於隨住時代發展，圍裏面嘅傳統房屋已經無幾多剩。
永寧

永寧係中國寧夏銀川一個縣，總面積934平方公里，人口22萬。
永寧廣場大廈

永寧廣場大廈響澳門半島花地瑪堂區永寧街、永寧廣場、菜園路同中心街，係屬於房屋局嘅經濟房屋。

背景
永寧廣場大廈由四座樓高廿六層嘅塔樓組成，加埋提供八百八十個經濟房屋單位，包括二百八十八個一房（T1）單位，一百九十二個兩房（T2）單位，三百五十二個三房（T3）單位同四十八個四房（T4）單位。
2011年10月10號，澳門政府響政府公報入面刊登第273/2011號行政長官批示，公佈永寧廣場大廈八百八十個經濟房屋單位嘅售價同補價比率。房屋局根據可以配售單位嘅數量，11號開始向合資格嘅經濟房屋輪候家團寄出揀樓通知信，分批安排響10月25號到11月22號期間參觀永寧廣場大廈入面嘅實地示範單位；11月1號開始按次序安排家團代表去房屋局選購單位。永寧經屋平均呎價係一千二百五十六蚊。
10月25號，開放畀獲甄選家團到示範單位參觀，截至下晝五點，一共接待咗九十二人，整體秩序良好。

電錶功率過細事件
2012年6月，為咗回應永寧廣場大廈住戶對舒適家居生活嘅渴求，要求加大電錶嘅訴求，房屋局跟進永寧廣場大廈提升電力系統工程，包括新加兩間變壓器房、住宅大堂安裝新總供電箱、修改垃圾房增加新電房同安上升電纜，相關工程費用由行政當局負擔。
2012年9月，房屋局提升大廈電力系統工程完工；等權限部門驗收之後，住戶可以按照自身用電需要而申請加大電錶。基於用者自付原則，申請加大電錶嘅手續同相關費用由住戶自行負責。

中央石油氣喉生鏽穿窿事件
2015年2月9號，大廈小業主組成的關注組反映，早響2011年底入伙嗰陣就發現大廈嘅中央石油氣喉有生鏽嘅情況，當時向房屋局反映，局方同相關燃氣供應商都拍心口話條喉保用三十年。然後到2014年9月，燃氣供應商幫大廈做年度檢查，發現中央石油氣喉出現漏氣。通報房屋局之後，有關方面開挖部分地下睇吓條喉咩事，發現情況比想像中嚴重，好多條喉都生鏽重穿窿，石油氣濃度極高。當局雖然對抽檢證實有即時漏氣危險嘅十幾戶停止供氣，以罐裝石油氣頂住。但係小業主都係覺得冰山一角，其他冇被檢測到問題嘅喉管，如果都有穿窿嘅情況，因為漏氣搞到爆炸，後果不堪設想。據知道為咗追究邊個有責任，房屋局已經委託第三方全面檢查同化驗永寧經屋嘅中央石油氣喉，最快2015年底有報告。住戶好似坐響啲針到，唔知幾時會出事。而針對漏氣問題，有關當局制訂咗解決方案，響每個單位嘅騎樓安錶箱同埋加新嘅石油氣喉，費用由當局墊支，2月3號亦舉辦咗說明會同業主商討。會到絕大部分業主都反對相關方案，認為如果加咗新錶箱響騎樓，勢必影響單位裝修，變相縮細可用地方。胡式潮講明，入伙只係三年就發生漏氣問題，源自當局當初對大廈公共設施質量嘅驗收唔掂，責任唔響小業主到，現時就要小業主付出家居空間重裝燃氣系統唔合理，業主已經犧牲得太多。佢重話房屋局通知會響3月份再開會，由小業主投票決定係唔係開展工程，但係局方擺出如果今次唔整，之後就係你哋嘅責任。嘅態度，令到業主感覺被人威脅。所以雙方而家處於膠着狀態，問題唔知點算。

意外
2017年3月22號晏晝三點幾，中心街永寧廣場大廈第四座五樓發生一單懷疑企圖跳樓事件。據了解，當時一個身穿白衫嘅男人情緒激動企響原本用嚟擺冷氣機機頭嘅位到，消防同治安警接報後立即趕到現場，治安警重封鎖附近一段馬路，而消防員就響目標單位對開嘅地下吹氣墊床，防止呢個男人跌落嚟跌死。直到晏晝三點五十五分，個男人自行返翻入屋，警方其後派人到場了解，事件入面冇人受傷。
永寧籃球場

永寧籃球場，香港公園之一，遊樂場之一，喺新界粉嶺龍躍頭永寧村，英文叫Wing Ling Basketball Court。行政上歸北區。設施有籃球場，歸康樂及文化事務署管。
永定門街

永定門街（粵拼：wing5 ding6 mun4 gaai1；簡化字：永定门街）係中國北京嘅東西走向馬路，喺西城區同東城區之間。西邊從右安門東街近陶然橋嘅位開始，一直去到東邊嘅天壇東路近左安門西街（玉蜓橋北橋腳）嘅位。

敘述
全長2.6km，闊18米，雙向3車道，馬路分開咗東、西兩條。

永定門街嘅兩條道路，起點到終點
永定門西街：從右安門東街開始，一直去到永定門內、外大街嘅交界。
永定門東街：從永定門內、外大街嘅交界開始，一直去到天壇東路同左安門西街嘅交界。
永宣君

永宣君（韓文：영선군，1870年6月25號—1917年3月22號），名李埈鎔（韓文：이준용），字景極（韓文：경극），號石庭（韓文：석정）·松亭（韓文：송정），係朝鮮政治人物，重係興宣大院君嘅嫡長孫、朝鮮高宗嘅侄，興親王李載冕嘅大崽。

生涯
1874年11月，閔妃發動政變，興宣大院君落台。
1886年，袁世凱同興宣大院君打同通，諗住擁立永宣君，但係失敗咗。
1893年，興宣大院君想利用東學黨搞政變，扶植永宣君，但係又失敗咗。
1894年，朝鮮東學黨喺全羅道、慶尙道同忠淸道起義，興宣大院君又想煽動東學黨搞政變。呢一年，朝鮮搞官制改革，永宣君升官做內務協辦，實質上係內務大臣。
1895年，永宣君落台。
1897年，走難去英國。
1899年，去日本。
1907年，返朝鮮。
1917年，心臟病發瓜柴。
法比奧

法比奧（José Fábio Alves Azevedo，1976年6月15號—）係巴西足球員，司職後衛，效力緊中國足球協會超級聯賽球隊河南建業。
法比奧干查奧

法比奧干查奧（葡文：Fábio Coentrão，1988年3月11號—）係一個葡萄牙嘅男足球員。

葳蕤史
呢節要加長。
佢曾經攞過或者提名過下面呢啲獎：
法比安·賓戈

法比安·賓戈（德文：Fabian Benko，德文讀音： [fabɪan bɛnkɔ]；1998年6月5號—），香港傳媒又譯法比安·賓高，係德國嘅足球員，司職中場，而家效力緊德甲球隊拜仁慕尼黑。
法比安斯基

法比安斯基（Łukasz Marek Fabiański，1985年4月18號—）係波蘭足球員，做守門員。佢喺2007年夏天加盟阿仙奴，做三號門將，一直冇乜上陣機會，2008年列文走咗之後，佢升做二號門將。喺11月13號英格蘭聯賽盃16強對韋根正選上陣，連番撲救必入波，畀雲加讚到飛起。
法氏

法（粵拼：faat3）係唐人姓氏，喺《百家姓》裏頭排第461位，依家經已冇乜人用。

名人
呢篇法氏係同姓氏有關嘅楔位文章，重未寫完嘅。麻煩你幫手充實佢。
法洞

法洞（韓文：법동군／法洞郡 Pŏptong gun */?）係朝鮮民主主義人民共和國江原道嘅一個郡。
百日皇朝

百日皇朝，又寫做百日王朝，係法國拿破崙一世1814年被流放之後，1815年返法國本土短暫復辟法蘭西第一帝國嘅事件，總共做咗101日皇帝，所以叫「百日皇朝」。
百星酒店

《百星酒店》喺香港票房總共收咗19,469,958蚊港紙。
百樂湖

百樂湖（馬來話：Tasik Bera）係馬來西亞最大嘅天然淡水湖，亦係馬來西亞半島最大嘅沼澤地，畀政府頒布為濕地保護區。百樂湖喺彭亨州西南部百樂縣，同彭亨河相連，最長處達35公里，最寬處達20公里。
總面積超過2萬4千公頃，適合垂釣、劃船同觀鳥，亦擁有好多唔同種類嘅動植物。濕地嘅延伸地區入面，可以見到老虎、貘、大象、雲豹、松鼠、狐猴同埋好罕見嘅馬來鱷魚等。植物種類包括：罕見嘅胡姬花、蕨類植物同埋附生植物等。百樂湖度假村係湖邊唯一一間提供住宿嘅單位。嗰度有度假小屋、4間房嘅旅舍同兩間宿舍，總共可以容納40位旅客。
1994年11月以嚟，佢一直受《拉姆薩公約》保護，呢條公約允許對呢個地區繼續傳統使用。核心區包含260km²，緩衝區由275km²組成。
百步梯

百步梯 (沙田)，喺香港沙田大會堂及新城市廣場間嘅一個梯級廣場，因反送中運動而知名。
百步梯 (越秀山)，喺廣州越秀山入邊嘅一個梯級，通上頂嘅係中山紀念碑。
百步梯 (白雲山)，喺廣州白雲山入邊嘅一個梯級，通上可以到能仁寺。
百步梯 (石牌)，喺廣州天河石牌嘅一個梯級，原先係國立中山大學起嘅，而家係屬華南理工大學嘅地標。
百步梯 (花縣)，喺花縣梯面鎮嘅一個古老梯級，係舊底粵北同廣東省城間嘅交通要道。
百步梯 (清遠)，喺清遠清新大道中軸線北端同環城路交匯處嘅花尖山腳，有附設觀景台嘅觀光路。
百武義成

百武義成（1977年11月21號—）係日本足球員，司職後衞，效力過大阪櫻花。
百潔布

百潔布，係廚房架生，係塊布，用來洗碗省煲。百潔布係尼龍做，但似海綿咁鬆軟，但又粗鞋，可以磨走污漬，百潔布可以同海線夾成一塊，叫海綿百潔布，唔使刮走污漬，就用海綿一面。
漿果

喺植物學嚟講，漿果係指種子同果肉由單一子房變出嚟嘅果。
漿果例子包括番茄、茄子、青椒、香蕉、提子噉。
雖然士多啤梨同黑啤梨英文都叫「Berry」（可解做「漿果」），但實際佢哋唔係植物學嘅漿果。
潁上

潁上係中國安徽阜陽一個縣，總面積1859平方公里，人口151萬。
潁州區

潁州區係中國安徽阜陽一個市轄區，總面積496平方公里，人口59萬。
潁東區

潁東區係中國安徽阜陽一個市轄區，總面積685平方公里，人口59萬。
潁泉區

潁泉區係中國安徽阜陽一個市轄區，總面積643平方公里，人口63萬。
漿果鵑屬

漿果鵑屬（學名：Arbutus）係杜鵑花目杜鵑花科嘅一個屬。
漿糊筆

漿糊筆係種文具，將漿糊放落一枝筆形嘅圓筒，外形似唇膏，一開蓋就用得，方便又乾淨。
漾濞

漾濞係中國雲南大理一個彝族自治縣，總面積1957平方公里，人口10萬。
潑水節

慶祝潑水節嘅場面。
潑水節（泰國話：สงกรานต์），官話又叫做宋干節，係泰王國最重大嘅節日，慶祝春耕嘅開始。大致等同中國嘅農曆三月初三，當代響每年4月第二個星期六。除泰語民族、東南亞地區最盛大傳統節日，當日有泰國、老撾、斯里蘭卡、緬甸、柬埔寨各國，中國雲南傣族，甚至全球各地東南亞民族都會搞，重有香港九龍城嘅香港潑水節、大埔太和寺、台灣新北市中和區、澳門等──都承襲相關習俗。而壯族噻尐支系（譬如西林、羅平啲埞噶）會潑水慶祝三月三。

文化仿效
好多大學嘅迎新活動都引入類似性質嘅節目，爭相仿效。而喺香港就因為被指係「嘥水」，所以2017年度開始唔准再搞。
香港迪士尼亦有過迪士尼特色嘅潑水節，如：「米奇水花巡遊」。
潑水節數碼化，台灣玉山論壇出現VR遊戲，體驗潑水節氣氛。
漿細胞

漿細胞（Plasma cell），係免疫系統入面可以釋放大量抗體嘅細胞，佢係由B細胞分化出嚟嘅。
清風街

清風街（英文：Tsing Fung Street）係香港天后一條馬路，由英皇道開始，去到興發街。
渕崎有里子

渕崎有里子，係日本嘅一個女藝人同埋配音員。
清風街天橋

清風街天橋（英文：Tsing Fung Street Flyover），係香港天后一條行車天橋，由英皇道開始，去到維園道，方便車輛去告士打道、海底隧道同中環灣仔繞道。

史
清風街天橋喺1966年由政府倡議興建，喺1969年開工，工程需要拆走條路兩邊突出嚟嘅騎樓露台，同埋興發街交界嘅其中一啲貨倉建築。清風街天橋喺1972年2月11號通車。
清麗苑

清麗苑（Ching Lai Court）係由香港房屋委員會發展嘅居者有其屋屋苑，喺香港九龍荔枝角呈祥道同埋葵涌道交界，近瑪嘉烈醫院，總共有七棟樓，喺1981年起好，係香港最早起好嘅居屋屋苑之一。 雖然屋苑地理上喺葵涌南面，但係行政上屬深水埗區，而唔係葵青區。
同一般居屋唔同，清麗苑所有單位都唔使補地價，而且一律都可以喺公開市場自由轉讓。
澳元

澳洲元（又叫澳元、澳洲紙，英文：Australian Dollar，簡寫A$或者AUD）係澳洲嘅貨幣，一澳元有100仙。
澳洲最初用嘅貨幣同英鎊一樣。後來用返自己嘅「澳洲鎊」，幣值同英鎊一樣。嗰陣時一鎊有20先令；一先令有12便士。一鎊就有240便士。
後來1966年澳洲推行十進制，連貨幣都一齊用埋十進制。新貨幣嘅單位係澳元，幣值係以前嘅澳洲鎊嘅0.5鎊，一緡等如100仙，一仙等於1.2便士。
2002年開始，銀紙用膠印，襟用啲又靚啲。
澳唐

澳唐（英文：O Tong，代號Q13）係香港西貢區議會下轄嘅選區，2007年設立，現時議席懸空，前任區議員係前西貢區議會副主席呂文光。

範圍
選區位於將軍澳南，現時包括將軍澳中心同唐明苑，名稱亦都由兩個屋苑各攞一個字而成，同佢相連嘅選區有富君、寶怡、軍寶、彩健同尚德，投票站喺調景嶺體育館。

沿革
澳唐選區範圍喺1999年區議會選舉屬尚德選區，當時尚德邨以南範圍屬填海地，發展緊，未有人口。2003年區議會選舉，澳唐選區範圍（將軍澳中心、唐明苑），連同維景灣畔劃為將軍澳市中心選區，兩地有一段距離，嗰次選舉由當時未加入民主建港聯盟嘅陳博智同民主黨彭淑儀爭奪，最後彭淑儀以七成半得票勝出。
2007年區議會選舉，維景灣畔同寶邑路以南、唐俊街以西一帶劃為維景選區，而原有將軍澳市中心選區範圍就改名做澳唐選區，彭淑儀轉到維景選區參選。澳唐選區選舉由自由黨陳敏行對民主黨張國強，結果由張國強以超過七成得票當選。2010年張國強不滿民主黨支持政改方案跟隨幾個新界東支部成員退出民主黨，其後組成新民主同盟繼續喺區內活躍。
2011年區議會選舉，新民主同盟張國強爭取連任，面對新民黨盧文謙，結果由張國強以超過七成得票成功連任。
2015年區議會選舉，澳唐吸引到三名候選人，新民主同盟張國強退休由呂文光接棒，面對由方國珊組織嘅中間派專業動力歐陽浩崑以獨立候選人名義同工聯會高永聯出選，最終呂文光以四成得票多於另外兩位候選人當選。
2019年區議會選舉，爭取連任嘅呂文光面對專業動力林素蔚嘅挑戰，結果以63%得票率擊敗對手成功連任。2021年7月，呂氏因應政府計劃追討協助民主派初選區議員嘅酬金津貼傳聞所帶動嘅區議員辭職潮中，辭去區議員職務。
澧縣

澧縣係中國湖南常德一個縣，總面積2107平方公里，人口90萬。
澱粉酵素

澱粉酵素（英文：Amylase）係一種加水分解酵素，係而家發酵工業上面用得最多嘅一種酵素。
澱粉

澱粉係種醣，係葡萄醣聚合物。佢係一種多醣。大部分草木會透過光合作用製造出澱粉，用嚟儲起能量。澱粉亦係人類最主要嘅主食。
澱粉係白色、無味、冇氣味嘅。佢唔係好溶於凍水同酒精。

碘—澱粉測試
内文：碘—澱粉測試
將啡色嘅碘液滴落白色嘅澱粉度，會由產生出藍黑色嘅配合物。
澳口

澳口，舊名戙船澳，係廣東廣州嘅一條村，舊底屬南海縣金利司恩洲堡，而家屬荔灣區南源街道。呢條村喺西關平原北邊、駟馬涌出珠江口嘅北岸，南連南岸村，北接源溪。世居村民姓蔡、鄭。

史
澳口舊底係泊船嘅港口，喺宋元兩代開村，初時村主係鄭氏。元末明初，西場蔡氏梅溪公喺由西場遷來澳口，成咗澳口蔡氏始祖，後人起咗梅溪蔡公祠紀念先人。明清兩代，屬南海縣金利司恩洲堡。
中國民國初期，屬南海縣二區。1928年，屬廣州市南岸區。1949年12月，屬廣州市南岸區南澳街。1950年6月，屬廣州市西村區南源街。1952年9月，屬西區南源街。1953年1月，屬西區人民政府南源街。1955年5月，屬廣州市西區南源街。1960年5月，屬西區西村人民公社管理委員會。1960年8月，西區改名荔灣區，屬荔灣區西村人民公社管理委員會。1961年8月，屬荔灣區南源街。1968年4月，屬荔灣區南源街革命委員會。1980年9月，屬廣州市荔灣區南源街澳口社區，一路到而家。澳口舊時有部份係屬西郊人民公社（1987年改名叫西郊行政村），合組南岸第二生產隊。2002年，廣州​​市城中村改革，澳口正式唔再屬西郊村管。
無綫電廣播

無綫電廣播（英文：Radio broadcasting），又叫電台廣播，或者叫聲音廣播（英文：Audio broadcasting）係將無綫電波訊號廣泛傳播畀受眾嘅方式，通常由電台送出訊號，可以用收音機去接收。無綫電廣播可以分做調幅廣播（AM）同調頻廣播（FM）兩大制式。
無綫生活台

無綫生活台係香港電視廣播有限公司旗下嘅電視廣播（國際）（TVBI）一條以粵語廣播為主嘅綜合娛樂頻道，2006年6月1號喺無綫收費電視啟播，取代原先嘅無綫健康台。2013年3月16號，無綫收費電視改名做無綫網絡電視，同年4月29號無綫生活台改名做「TVB生活台」，不過改名唔夠半年，同年9月28號就畀TVB Good Show台取代咗。
無綫電視慈善節目

無綫電視慈善節目（英文：TVB Charity Shows）係指香港無綫電視每年為香港大型慈善機構舉辦嘅籌款節目，多數喺禮拜六夜晚播，當中最大規模同最出名係每年12月頭搞嘅《歡樂滿東華》。

其他年度節目
每年年初一晚，翡翠台直播完香港新春花車巡遊之後，都會安排播保良局嘅賀歲節目，個節目名年年唔同。

藝人表演被逼倒貼善款
有藝人曾經試過，落力籌款後，因為本來應承捐錢嘅人無履行承諾，結果要自掏腰包倒貼善款。其中，受害嘅藝人包括有魯振順同王俊棠等。

對慈善機構收取高額製作費
無綫雖然喺一啲年度報告入面將製作呢啲節目列作佢哋履行社會責任嘅一部分，但係有啲慈善機構就批評，其實後面收取高額製作費。其中喺2014年初嘅《慈善星輝仁濟夜》，喺節目前夕就忽然被加收30萬製作費。當時嘅仁濟顧問局副主席鄭承隆就形容做法唔尋常，而仁濟醫院副主席林煒珊就被報導試下向無綫反映不滿，而香港浸會大學新聞系助理教授杜耀明回應事件嘅時候亦話有關做法令人懷疑。
另外，財經專欄作家渾水亦曾經寫文章，提到自己私下同一名年輕慈善機構嘅總理朋友討論呢啲籌款節目。渾水批評籌款節目行禮如儀，又引述該名總理朋友，批評安排周柏豪對失業家庭唱《一事無成》太過份，製作費每一年都加，質素就冇相對應提升。
呢啲批評，去到香港反送中運動期間，一啲運動參與者（特別係無線電視嘅反對者）不時會將呢啲問題再攞出嚟。

表演揀錯歌被批評
喺呢啲節目入面，曾經唔止一次發生無綫嘅編審同監製揀咗一啲歌要歌手獻唱，當中歌詞內容唔恰當，比一啲人批評。
其中2021年5月嘅《萬眾同心公益金2021》，周柏豪同鄭融對住失業家庭唱《一事無成》，其中歌詞「假如凡事都失敗」、「幾年來毫無成績，地位未有躍升」等，被網民批評涼薄。另外泳兒喺同一個節目亦揀咗自己當時嘅新歌《孤毒》，仲要係喺播放獨居長者受訪片段之後，不過泳兒之後呼籲大家捐錢嘅時候就話多啲人打電話支持，等多啲人得到溫暖就唔會孤獨，化解揀錯歌嘅尷尬。
另外，喺2008年《星光熠熠耀保良》嗰陣，吳雨霏同鄧麗欣表演嘅時候，獻唱《分手要狠》，當中歌詞有一句「別扶助病困」，亦有倒米之嫌。
無綫電視手語新聞報道

《手語新聞報道》（英文：News Report with Sign Language）係香港電視廣播有限公司新聞及資訊部製作嘅新聞節目，由2018年7月3日開始，每晚19:00於明珠台播出；通常情況下同無綫新聞台聯播19:00節《新聞報道》，但畫面右方增加香港手語傳譯員嘅即時傳譯。
目前香港免費電視台嘅手語新聞時事節目有港台電視《新聞天地》及《時事摘錄》，以及HOY資訊台《手語新聞報道》。
無綫網絡電視

無綫網絡電視（英文：TVB Network Vision）係香港無綫電視旗下已經無再搞嘅收費電視同衛星電視業務。呢個業務喺1998年開始，初頭叫銀河衛星廣播（又叫銀河衛視，英文：exTV），2005年改名做新電視（英文：SuperSun），2006年改名做無綫收費電視（英文：TVB Pay Vision），2013年改用而家個名。2017年1月，無綫電視宣佈提早交還收費電視牌，同年6月正式停播。事實上所有收費頻道早喺一年前已經喺OTT平臺myTV SUPER（由myTV同GOTV擴展）播放。2017年5月，無綫網絡電視有限公司改名為大台網有限公司，業務轉為經營網上直播社交平臺Big Big Channel。
童年

童年係未發育嘅階段。喺童年啲人叫做細路，兒童或者小童。
童男

童男，又叫處男、青頭仔，係未試過行房嘅男人。以前多數指好未成年嘅男性，因為多數都無試過行房。但亦有啲年紀大啲，亦稱老處男。
童星

童星／兒童藝員係指做演員、歌手、模特兒、配音員等工作嘅細路同埋青少年。

法規
呢個表唔完整，歡迎加料。
以香港標準計，佢哋年齡唔夠15歲。
同一般藝員唔同，由於童星年紀輕，多數國家都規定佢哋開工唔可以太操勞。
童氏

童係唐人姓氏，喺《百家姓》裏頭排第142位。
童菲

童菲（英文：Kimmy Tong，1990年3月8號—）係中華人民共和國女演員，山東濰坊人，喺北京聯合大學傳播系畢業，2011年出道，2014年憑電影《賭城風雲》做其中一位女主角而開始多人識。
童時愛上你

《童時愛上你》（英文：Childhood In A Capsule），係香港無綫電視製作嘅時裝電視劇，由高海寧、張振朗同陳展鵬領銜主演，黃山怡、胡楓、袁文傑、楊卓娜、吳家樂、尹詩沛、黃建東同關曜儁聯合演出，監製廖晉碩。
呢部劇集亦係參考日本漫畫、卡通片《少女十七減十一》。
突然好想聽

突然好想聽（英文：You're Special to Me）係香港商業電台叱咤903嘅節目，連埋廣告每集係一百二十分鐘。由903 DJ輪流主持。響2018年3月18號至9月9號星期日夜晚七點至九點播放。節目主要係播歌，填補雲妮原先嘅國語類時段。

播放時間
2018年3月18號至9月9號：逢星期日夜晚七點至九點播出
2018年4月8號：由於播出《2018饑饉三十閉幕音樂會》嘅關係，嗰晚節目只係播一個鐘頭，由夜晚八點開始播。
2018年7月8號：由於播出《拉闊音樂會 THE TRIO仨 李克勤 x 周國賢 x AGA》嘅關係，嗰晚節目暫停一晚。
突尼西亞足球代表隊

突尼西亞足球代表隊係代表突尼西亞嘅足球隊，由突尼西亞足球總會打理，會出席國際足球賽事好似世界盃同非洲國家盃咁。
突然想愛你

《突然想愛你》係臺灣歌手許茹芸喺1996年10月3號由上華唱片發行《如果雲知道》專輯入面第一隻主打國語歌。由許茹芸作曲、填詞同演唱，陳飛午編曲，劉天健同袁惟仁監製。

簡介
呢隻歌後嚟被張敬軒翻唱做粵語版，叫《留低鎖匙》，並收錄喺佢2009年出嘅《感情·生活》專輯。喺2019年電視劇《加油，你是最棒的》，鄧倫都唱咗呢隻歌，並做咗呢部電視劇嘅插曲。
突擊步槍

突擊步槍（英文：assault rifle，德文：sturmgewehr）係主為中近距離輕步兵戰術進攻設計、用可拆卸彈匣供彈、發射中型威力槍彈嘅選射步槍。
突擊部隊

一戰當中嘅德軍突擊部隊由塹壕戰作出突擊。
突擊部隊（shock troops / assault troops）係指一隊軍隊當中用嚟帶領進攻嘅隊伍，好多時會突然對敵軍作出攻擊，以求要敵人措手不及。
突尼西亞航空

突尼西亞航空（Tunisair）係突尼西亞一間航空公司，1948年開張。
突擊旅行團

《突擊旅行團》（Sudden Tour），係香港電視娛樂製作嘅遊埠節目，2017年6月9號到8月11號逢禮拜五22:30-23:00喺ViuTV播，由陳炳銓、岑樂怡主持。節目主持會「生擒」唔同國家嘅遊客，用佢哋對香港嘅印象去做導遊，向自己國民或者遊客介紹佢哋眼中嘅香港特色。
突火槍

突火槍，亦稱吐火槍，係一種類似火銃嘅槍，喺宋朝發明。
火災保險

火災保險，簡稱火險，係一種財產保險，不過唔淨只係保火災，仲可以保埋自然災害等。